stanford-oval/wikipedia huggingface dataset:
האנה מארי
קריירה

בגיל 16 שמעה מארי על אודישנים לשחקנים צעירים שנערכים בבריסטול, והחליטה להיבחן. האודישן היה לסדרת הדרמה לנוער של ערוץ E4 "סקינס". היא הרשימה את המפיקים ולוהקה לתפקיד קאסי איינסוורת', נערה עדינה ויצירתית שגורמת להרס עצמי בהפרעות האכילה שלה. מארי ואפריל פירסון היו הראשונות שלוהקו לסדרה. מארי הופיעה בשתי העונות הראשונות של הסדרה ב-2007 וב-2008. היא עזבה את הסדרה בסיום העונה השנייה, כדי לפנות מקום לדור חדש של דמויות. על ההחלטה להחליף את השחקנים אמרה "זה יהיה טפשי לשחק בדרמת נעורים אם אינך יותר בגיל הנעורים".
במאי 2008 הופיעה מארי לראשונה על במת התיאטרון בתפקיד מיה בהפקה של הווסט אנד של המחזה "That Face" שהועלה בתיאטרון הדוכס מיורק. היא זכתה לשבחים על הופעתה, יחד עם שאר הקאסט. באותה שנה שיחקה בתפקיד קטן בקומדיה השחורה "ברוז'", אבל הסצנה בהשתתפותה קוצצה בעריכה הסופית.
ב-2009 הופיעה מארי בעיבוד של ITV לספרה של אגאתה כריסטי "מדוע לא ביקשו את אוונס?" בו גילמה את דורותי סאווג'. ב-2010 שיחקה מארי בסרט המתח "Womb". בהמשך אותה שנה כיכבה בעיבוד הקולנועי לספר "צ'אטרום" מאת אדנה וולש (Enda Walsh). הקרנת הבכורה של הסרט היה בפסטיבל הקולנוע בקאן ב-2010. בתחילת ינואר הופיעה מארי בתפקיד קטן במותחן הטלוויזיוני "Above Suspicion: the Red Dahlia", עיבוד של רומן לינדה לה פלנט.
ב-8 באוגוסט 2011 אישרה רשת HBO שמארי תגלם את גילי בעונה השנייה והשלישית של הסדרה "משחקי הכס". בעונה הרביעית החלה להופיע בסדרה בתפקיד קבוע. הדמות שגילה היא של אישה צעירה שילדה תינוק לאביה, וזוכה להגנתו של סמואל טארלי. ב-2012 שיחקה מארי במותחן הפעולה "קוד פרוץ".
ב-2013 השתתפה מארי בשני פרקים בעונה השביעית והאחרונה של הסדרה "סקינס". היא גילמה שוב את קאסי איינסוורת' כדמות רצינית ועצמאית יותר, שחוזרת לסדרה כבוגרת. מארי כיכבה בווידאו קליפ של השיר "Your Cover's Blown" של בל וסבסטיאן.
ב-2014 כיכבה מארי בסרט הדרמה המוזיקלית "God Help the Girl" על אודות שלושה מוזיקאים בגלאזגו. הקרנת הבכורה של הסרט הייתה בינואר ב-2014 בפסטיבל הסרטים סאנדנס, ומארי הייתה שותפה לזכייה בפרס השופטים להופעה של אנסמבל שחקנים. בהמשך אותה שנה גילמה שוב את גילי בעונה הרביעית של "משחקי הכס". עוד כיכבה במחזה "מרטינה" מאת ז'אן-ז'אק ברנאר בתפקיד הראשי. הופעתה נחשבה לאחת ההופעות היפות ושוברות הלב של השנה, והיא הייתה מועמדת להופעת השחקנית הטובה ביותר של פרסי אוף וסט אנד.
מארי כיכבה לצד ג'סיקה רות' בדרמה-הקומית "Lily & Kat", סרט אמריקאי עצמאי בבימויו של פרייסלר שיצא לאקרנים ב-2015.
עוד ב-2015 שיחקה מארי בתפקיד שרה בסרט הדני "בריג'נט" המבוסס על סדרת התאבדויות שהתרחשו בבריג'נט שבדרום ויילס (Bridgend suicide incidents). הקרנת הבכורה של הסרט הייתה בפסטיבל הסרטים של רוטרדם, והוא זכה בביקורות מצוינות. בצפון אמריקה הוקרן הסרט לראשונה בפסטיבל הסרטים טרייבקה, שם זכה בשלושה פרסים, ובהם פרס השחקנית הטובה ביותר למארי.
בפברואר 2017 הוכרז שמארי תגלם את הדמות של אליסטר במחזה "Posh" פוש מאת לורה וייד, בליהוק של נשים בלבד. ההפקה תוצג בפלזנס איזלינגטון בלונדון בבימויה של קרסידה קארה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | ברוז' | זונה | סצנה שקוצצה בעריכה |
| 2010 | רחם | מוניקה |  |
| 2010 | צ'אט רום | אמילי |  |
| 2012 | צללים אפלים | היפית |  |
| 2012 | Little Glory | ג'סיקה |  |
| 2013 | קוד פרוץ | רייצ'ל דייוויס |  |
| 2014 | God Help the Girl | קאסי |  |
| 2015 | Lily & Kat | קאט |  |
| 2015 | מקום ושמו ברידג'נד | שרה |  |
| 2016 | The Chosen | סילביה אג'לוף |  |
| 2017 | דטרויט | ג'ולי אן |  |
| 2019 | Charlie Says | לסלי ואן האוטן (אנ') |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007–2008, 2013 | סקינס | קאסי איינסוורת' (אנ') | תפקיד ראשי (עונות 2-1&7); 19 פרקים |
| 2009 | מיס מארפל | דורותי סאבג' | פרק: "Why Didn't They Ask Evans?" |
| 2010 | Above Suspicion | אמילי ויקנהאם |  |
| 2012–2019 | משחקי הכס | גילי (אנ') | תפקיד חוזר (עונות 3-2 & 8-6) תפקיד ראשי (עונות 5-4);27 פרקים |
| 2020 | The Expecting | קארה מקרינדל | 4 פרקים |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 2008 | That Face | מיה | תיאטרון הדוכס מיורק |
| 2014 | מרטינה | מרטינה | תיאטרון פינבורו |
פרסים ומועמדויות

| שנה | עבור | פרס | קטגוריה | תוצאה |
| --- | --- | --- | --- | --- |
| 2008 | סקינס | פסטיבל הטלוויזיה של מונטה קרלו | שחקנית מצטיינת בסדרת דרמה | מועמדות |
| 2008 | סקינס | פרסי NXG | השחקנית הטובה ביותר | מועמדות |
| 2009 | סקינס | פרס באפט"א לטלוויזיה | פרס קהל הצופים | זכייה |
| 2014 | משחקי הכס | פרס גילדת שחקני המסך | הופעה מצוינת של אנסמבל שחקנים בסדרת דרמה | מועמדות |
| 2014 | God Help The Girl | פסטיבל הסרטים סאנדנס | פרס מיוחד של השופטים לאנסמבל שחקנים | זכייה |
| 2014 | מרטינה | פרסי אוף וסט אנד | הופעת השחקנית הטובה ביותרPerformance | מועמדות |
| 2015 | בריג'נט | פסטיבל הסרטים טרייבקה | השחקנית הטובה ביותר בסרט קולנוע | זכייה |
| 2015 | בריג'נט | פסטיבל הקולנוע העצמאי של אורנסה | השחקנית הטובה ביותר | זכייה |
| 2015 | בריג'נט | Palma de Mallorca Evolution IFF | השחקנית הטובה ביותר | זכייה |
| 2016 | משחקי הכס | פרס גילדת שחקני המסך | הופעה מצטיינת של אנסמבל שחקנים בסדרת דרמה | מועמדות |
| 2016 | בריג'נט | פרסי בודיל | השחקנית הטובה ביותר בתפקיד ראשי | מועמדות |
הערות שוליים

↑  Sauma, Luiza (10 בפברואר 2008). "Hannah Murray". The Independent. FindArticles. אורכב מ-המקור ב-5 במאי 2008. נבדק ב-12 במרץ 2009. {{cite news}}:  (עזרה)
↑  "Hannah Murray". TV.com.
↑  Goodhart, Benjie (14 בינואר 2007). "April Pearson". The National Student Magazine. אורכב מ-המקור ב-11 בפברואר 2007. נבדק ב-5 במרץ 2011. {{cite web}}:  (עזרה)(הקישור אינו פעיל, 13.3.2020)
↑  Alkayat, Zena (21 באפריל 2008). "Skins actress is the perfect problem child". Metro. אורכב מ-המקור ב-2012-02-18. נבדק ב-18 בפברואר 2012. {{cite web}}:  (עזרה)
↑  Rynn, Melissa; Jackson, Kate (12 במאי 2008). "Review Round-up: Stenham Saves West End Face". Whatsonstage.com. אורכב מ-המקור ב-16 ביוני 2011. נבדק ב-8 באוגוסט 2011. {{cite web}}:  (עזרה)(הקישור אינו פעיל, 13.3.2020)
↑  Weiss, Keely (25 ביולי 2009). "'Skins' veteran Hannah Murray". Goodprattle.com. אורכב מ-המקור ב-14 באוגוסט 2009. נבדק ב-18 בפברואר 2012. {{cite web}}:  (עזרה)(הקישור אינו פעיל, 13.3.2020)
↑  Elio (8 באוגוסט 2011). "Updated: Gilly Cast (Confirmed)". Westeros.org. נבדק ב-8 באוגוסט 2011. {{cite web}}:  (עזרה)
↑  Hannah Murray, Jack O'Connell and Kaya Scodelario return to Skins – Channel 4 – Info – Press. Channel 4 (16 October 2012).
↑  Do G1, em São Paulo, Atriz de 'Game of thrones' estrela novo clipe de Belle & Sebastian, Música, ‏2013-08-28 (בפורטוגזית)
↑  "Martine - 2014 - Finborough Theatre".
↑  "Hannah Murray: 'I don't need tips from the boys for all-female Posh'". Evening Standard (באנגלית בריטית). 2017-02-21. נבדק ב-2017-02-21.
↑  "Posh by Laura Wade". Posh by Laura Wade (באנגלית בריטית). נבדק ב-2017-02-21.(הקישור אינו פעיל, 13.3.2020)
↑  "Hannah Murray".
↑  "Bridgend". נבדק ב-18 ביולי 2017. {{cite web}}:  (עזרה)
| --- | --- |
בקרת זהויות :  BnF: cb17113976z (data)  CiNii: DA18732803  GND: 1013318587  ISNI: 0000 0001 2143 421X  LCCN: no2009102233  MusicBrainz: 9557cc5b-f6bb-41c3-b41a-b6ed5bbee21f  NTA: 391717162  SNAC: w63x9x7s  SUDOC: 199627797  VIAF: 91117898   WorldCat (עם VIAF): 91117898 
מארי (מימין) וג'ון בראדלי (משמאל) בכנס קומיק-קון, סן דייגו בקידום הסדרה "משחקי הכס"
שרגא פייבוש הגר (זלישטשיק)

רבי שרגא פייבוש הגר, עם אחיו רבי ישראל האדמו"ר מוויז'ניץ
הרב שרגא פייבוש הגר (ה'תרל"ה - י"ג בטבת ה'תרח"ץ, דצמבר 1937) כיהן כאדמו"ר בזלישטשיק ואחר כך בטשרנוביץ.
תולדותיו

נולד ב-1875 בערך, לרבי ברוך הגר מויז'ניץ. בנערותו התפרסם כמתמיד, בשעה שלוש לפנות בוקר כבר היה יושב רכון על ספריו. ב-1892, עם פטירת אביו, הוכתר לאדמו"ר בזלישטשיק, והוא בן שמונה עשרה שנים בלבד.
התפרסם כפועל ישועות, ומאות היו מגיעים לשבות אצלו. בימים הנוראים היו בונים אוהל גדול לקליטת כל המתפללים.
היה מפורסם כ"בעל צדקה". היה שולח את בנו בעודו בן עשר לאסוף כספים לצדקה מתושבי הסביבה. גם חסידיו שהיגרו לאמריקה היו משגרים לו כספים ששימשו אותו לתמיכה במשפחות נצרכות.
בתקופת מלחמת העולם הראשונה התגורר אצל חותנו רבי משה הגר האדמו"ר מקוסוב, בגרוסוורדיין. בתקופה זו הסתופף בצילו של אחיו הגדול רבי ישראל הגר מויז'ניץ, אותו החזיק לרבו. אחר המלחמה קבע את מושבו בטשרנוביץ, שם הקים מחדש את חצרו.
בתקופת מגוריו בטשרנוביץ היה מנהל דיני תורה, לעיתים היה מצרף אליו את אחיינו השארית מנחם מווישווא.
נפטר בתרח"ץ (1937) ונקבר באוהל של אביו וסבו בעיירה ויז'ניצא.
יחסו לציונות

היה מתנגד חריף לתנועה הציונית. נהג לומר: "קיים חוק בינלאומי, כי מי שיש לו פטנט על איזה דבר, אסור לשני לחקותו - לעשות כמוהו, לו היה לי כח, הייתי תובע את התנועות הציוניות למשפט, על כי גונבים הם פטנט של אחרים - הם לקחו את המלה הקדושה "ציון" שלנו, וחיללוה בתור מושג חילוני שלהם".
משפחתו

בזיווג ראשון היה חתנו של רבי חיים מנחם מזינקוב[דרושה הבהרה], בזיווג שני נישא לרחל, בת רבי משה הגר מקוסוב בעל לקט עני.
צאצאיו:
בנו רבי אברהם יהושע העשיל הגר. כנצר יחיד לחסידות קוסוב הוכתר על ידי בן דודו רבי חיים מאיר הגר לממשיך אדמו"רי קוסוב. התגורר בבורו פארק וכונה האדמו"ר מקוסוב-זלישטשיק. אחר פטירתו הוכתר בנו רבי שרגא לאדמו"ר מקוסוב, ובנו השני רבי חיים יחזקאל, הוכתר לאדמו"ר מזלישטשיק.
בנו חיים ברוך, נרצח בשואה.
בתו מרים אשת הרב ברוך הגר, בן דודה רבי יחיאל מיכל מהורודנקה, בן רבי ברוך מויז'ניץ וחתן אחיו רבי חיים מאנטניא. בנם הרב משה הגר, כיהן כאדמו"ר מאנטניא בבני ברק.
בתו רייזל אשת הרב דוד משה שפירא האדמו"ר מגוודזיץ, בן הרב יצחק מרדכי שפירא מגוואדזיץ.
בתו חוה אשת הרב יעקב לאו מלבוב אחי הרב משה חיים לאו.
הערות שוליים

1 2  נתן אליהו רוט, קדוש וברוך, בני ברק: מכון להפצת תורת החסידות - נחלת צבי, תשס"ב, עמ' 408
↑  קדוש וברוך - נתן אליהו רוט, בני ברק, תשס"ב, עמ' 413
שרדנות

שרדנות (באנגלית: Survivalism) הוא מונח בו משתמשים בדרך כלל כדי לתאר תת-תרבות או תנועה של אנשים המצפים ומתכוננים לאסון עתידי באזור בו הם חיים או בסדר החברתי או הפוליטי העולמי. לעיתים קרובות מתכוננים שרדנים לאסון המצופה על ידי רכישת כישורים (למשל, ללמוד להגיש מענה רפואי בחירום), אגירת אוכל ומים, או בניית מבנים שישפרו את סיכוי ההישרדות (למשל, מקלט תת-קרקעי). ההכנות הספציפיות אשר נעשות על ידי השרדנים תלויות לרוב באסון הצפוי, כאשר האסונות הצפויים השכיחים ביותר הם:
אסונות טבע, כגון סופות טורנדו, הוריקנים, רעידות אדמה, סופות שלג, וסופות רעמים חמורות.
אסון מעשה ידי אדם: תאונות של דליפת כימיקלים או חומרים רדיואקטיביים, מלחמה.
התמוטטות כללית של החברה, אשר תיווצר ממחסור בחשמל, דלק, אוכל ומים.
כאוס כללי, או אירוע אפוקליפטי לא מוסבר.
ראו גם

כיצד לשרוד מתקפה גרעינית
שרגא פייבל הינדס

אין תמונה חופשית
הרב שרגא פייבל הינדס (תרל"ח, 1878 - י"ג באב תרצ"ו, 1 באוגוסט 1936) היה רב, מנהל ור"מ בישיבת שער התורה בגרודנה, חתנו של ראש הישיבה רבי שמעון שקופ.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
נולד לרב שניאור זלמן הינדס. למד בישיבת סלבודקה, ביחד עם הרב אליעזר יהודה פינקל, והיה שם מבחירי התלמידים. באותם ימים התפרסם בשם "העילוי מסלוצק". בשנת ה'תרס"ו, הוצע על ידי הרב נתן צבי פינקל ה"סבא מסלובודקה", לרבי שמעון שקופ כחתן לבתו בריינא. רבי שמעון נסע לסלוצק על מנת לבחון את המועמד בבית הרב איסר זלמן מלצר. לאחר נישואיו התמנה כר"מ בישיבת תורת חסד בלודז', בתפקידו זה כיהן עד מינויו בשנת ה'תרע"ב בידי חמיו לשמש כר"מ בישיבתו בבריינסק. בשנת ה'תרפ"ד נקרא לשמש כר"מ ומנהל כספים בישיבת שער התורה בגרודנה, שחמיו עמד בראשה.
הוערך על ידי גדולי דורו, בהם רבי חיים עוזר גרודזנסקי. היה עסקן פעיל למען המוסדות היהודיים בעיר, והיה מראשי אגודת ישראל, בעירו.
נפטר בליל שבת בי"א באב, ה'תרצ"ו, בן חמישים ושש בלבד.
אשתו, בנו יהושע ובנותיו יהודית ורחל נספו בשואה. בת נוספת הייתה חברת הכנסת פייגה אילנית, אמו של החייל אורי אילן.
מתלמידיו

רבי שמואל רוזובסקי
רבי יצחק דוב קופלמן
רבי ישראל זאב גוסטמן
רבי זיידל אפשטיין
לקריאה נוספת

חיים רוזנטל, תורה יבקשו מפיהו.
הערות שוליים

↑  ישיבת "שער התורה" בגרודנה / הרב זעליג עפשטיין, באתר www.daat.ac.il
דניאל אוונס (שחקן)

| --- | --- |

דניאל אוונס
 לידה:  31 ביולי 1973 (בן 51) רונדה, הממלכה המאוחדת 
 מדינה:  הממלכה המאוחדת, ויילס 
 מקום לימודים:  בית ספר גילדהול למוזיקה ודרמה  Ysgol Gyfun Garth Olwg 
 פרסים והוקרה:  פרס אוליבייה 
 פרופיל ב-IMDb
 
דניאל גווין אוונס (באנגלית: Daniel Gwyn Evans; נולד ב-31 ביולי 1973) הוא שחקן ובמאי ולשי.
ביוגרפיה

אוונס נולד בעמק רונדה בדרום ויילס. הוא התחיל לשחק בגיל צעיר מאוד. כשהיה בן חמש או שש התחיל להשתתף בתחרות בפסטיבל איסטדפוד (אנ'), והלך להופעות רבות של תיאטרון חובבים. בגיל שמונה כבר ידע שהוא רוצה להיות שחקן. בגיל 17 זכה בפרס על שם ריצ'רד ברטון בפסטיבל הלאומי של ויילס (אנ').
אוונס סיפר בראיון: "המשפחה שלי עדיין גרה שם [בוויילס]. הם ליברליים מאוד, תודה לאל ... הם עודדו אותי."
למד בבית הספר "Ysgol Gyfun Garth Olwg" קרוב לפונטפריד, בית ספר תיכון בשפה הוולשית שבין בוגריו שחקנים רבים. למד בבית ספר גילדהול למוזיקה ודרמה בין 1991 ל-1994. לפני שסיים את הלימודים הצטרף ללהקה השייקספירית המלכותית. עם הלהקה הופיע בתפקידים קטנים במחזות "קוריולנוס" ו"הנרי החמישי". אחר כך גילם את ליסנדר בהפקה של אדריאן נובל של "חלום ליל קיץ" בסיבוב הופעות בניו יורק ובברודוויי.
ב-1997 הופיע אוונס במחזה השנוי במחלוקת "Cardiff East" בתיאטרון המלכותי הלאומי, ובדמות פיטר פן במחזה "פיטר פן" לצדה של קלאודי בלקלי.
אוונס שיחק במחזות "הסוחר מוונציה" ו"טרוילוס וקרסידה" בבימויו של טרוור נאן, ולוהק לתפקיד ראשי באופרטה "קנדיד" בה כיכב גם סיימון ראסל ביל. זה היה התפקיד הראשון שבו הוא שר, ועליו היה מועמד לפרס אוליבייה לשחקן הטוב ביותר במחזמר לשנת 2000.
בנוסף למחזות שייקספיריים ותיאטרון מסורתי, שיחק אוונס גם בתיאטרון נסיוני. הוא הופיע בתיאטרון רויאל קורט בשני מחזות של שרה קיין: "מטוהרים" ו-"4.48 פסיכוזה".
אחרי ההצלחה של "קנדיד" לוהק אוונס שוב לתפקיד הדורש שירה, הפעם במחזמר "מתגלגלים" מאת סטיבן סונדהיים. על תפקיד זה זכה בפרס אוליבייה לשחקן הטוב ביותר במחזמר בשנת 2001.
עוד הופיע אוונס בתפקיד אריאל בהפקה של מייקל גרנדייג' של המחזה "הסערה" בתיאטרון קרוסיבל בשפילד, לצדו של דרק ג'קובי שגילם את פרוספרו. על הופעתו זו ועל תפקידו במחזה "רוחות" זכה בפרס איאן צ'ארלסון (Second Prize) לשנת 2003. עם הלהקה השייקספירית המלכותית שיחק במחזות "מידה כנגד מידה" ו"סימבלין".
בנובמבר 2005 כיכב אוונס במחזמר נוסף מאת סונדהיים "יום ראשון בפארק עם ג'ורג'" שהוצג בתיאטרון "Menier Chocolate Factory" בווסט אנד. הוא שיחק בתפקיד הצייר הפוסט אימפרסיוניסטי הצרפתי ז'ורז' סרה לצדה של אנה-ג'יין קייסי. ההפקה הייתה חדשנית בשילוב של אנימציה שנועדה להראות את תהליך היצירה של יצירת המופת של סרה הציור "יום ראשון אחר הצהריים על גדות האי לה גראנד ז'אט".
אחרי שהוצג המחזה במנייר הועבר לתיאטרון וינדהאם הגדול יותר והמשיך להציג עד ספטמבר 2006. ההפקה זכתה בחמישה פרסי אוליבייה בהם השחקן הטוב ביותר לאוונס, השחקנית הטובה ביותר לג'נה ראסל, שהחליפה את קייסי, ופרס "ההפקה המוזיקלית המצטיינת".
בינואר 2008 הועלה המחזה "Sunday" בסטודיו 54 בברודוויי עם אוונס וראסל בתפקידים הראשיים, ועם צוות שחקנים חדש מלהקת התיאטרון ראונדאבאוט (אנ'). הצגת הבכורה הייתה ב-21 בפברואר 2008 והופעת הסיום הייתה ב-29 ביוני. ההפקה המחודשת הייתה מועמדת לתשעה פרסי טוני אך לא זכתה באף פרס. אוונס היה מועמד לפרס השחקן הטוב ביותר במחזמר, ראסל הייתה מועמדת לפרס השחקנית הטובה ביותר במחזמר, וסם בונטרוק היה מועמד לפרס הבימוי. אוונס היה מועמד על תפקידו גם לפרס חוג המבקרים (אנ'), לפרס דרמה ליג (אנ'), ולפרס דרמה דסק (אנ').
ביוגרפיה > בטלוויזיה ובקולנוע

בטלוויזיה הופיע אוונס בהפקות של ה-BBC, בעיקר בדרמות תקופתיות. הוא שיחק בין השאר בסרט "תקוות גדולות" יחד עם יואן גריפית', במיני-סדרה "דניאל דרונדה" בכיכובו של יו דנסי ובמיני-סדרה "המלכה הבתולה" יחד עם אן-מארי דאף.
אוונס השתתף בתפקידי אורח בסדרות ותיקות כמו "ספוקס", "דיאל ופסקו" ו"רציחות במידסומר".
ב-2005 שיחק בדמות דניאל לואלין בפרק ספיישל חג המולד של "דוקטור הו" בו הוצג דייוויד טננט בדמות הדוקטור העשירי.
הוא גילם את מתיוס הקדוש בסדרת הטלוויזיה "The Passion" ששודר במסגרת שידורי השבוע הקדוש.
בקולנוע שיחק אוונס בסרטים "חלום ליל קיץ", "Cameleon",‏ "Be Brave", "הספר מסביריה", הסרט הוולשי "Y Mabinogi", "מחר לה-סקלה!", "The Ramen Girl" וב"עלובי החיים".
ביוגרפיה > בימוי

ב-2005 ביים אוונס את הצגת התיאטרון הראשונה שלו, שני מחזות מאת פיטר גיל "Lovely Evening" ו-"In the Blue". בשנה שאחרי כן ביים את המחזה "אסתר" מאת ז'אן רסין בשפה הוולשית. עוד באותה שנה ביים קריאה של "Total Eclipse" מאת כריסטופר המפטון במופע לציון 50 שנה לתיאטרון רויאל קורט. ב-2007 הוא כיכב במופע זה שהוצג בתיאטרון "Menier Chocolate Factory".
ב-2007 ביים אוונס הפקת סטודנטים בגילדהול, את המחזה "Certain Young Men" מאת פיטר גיל. בהצגה השתתפו שמונה סטודנטים בשנה האחרונה ללימודיהם.
ב-8 באפריל 2009 פורסם שאוונס יחליף את סמואל וסט כמנהל האמנותי של תיאטראות שפילד. הוא התחיל לכהן בתפקיד בפברואר 2010 אחרי השיפוץ של תיאטרון קרוסיבל.
ב-2013 ביים אוונס את המחזה "ללכת עד הסוף" מאת סיימון ביופוי (אנ').
ב-2015 ביים את המחזה "American Buffalo" בתיאטרון וינדהאם, ואת המחזה "ספינת השעשועים" בתיאטרון קרוסיבל. את "ספינת השעשועים" ביים שוב ב-2015 בתיאטרון ניו לונדון כשהועבר לווסט אנד.
בדצמבר 2015 מונה אוונס למנהל האמנותי של פסטיבל התיאטרון של צ'יצ'סטר אחרי ג'ונתן צ'רץ'.
אוונס הוא גיי מוצהר מאז שהיה לשחקן. בריאיון לדיילי טלגרף בשנת 2014 אמר שלא היה לו קל בנעוריו, ושהציקו לו בבית הספר. עוד אמר "זה היה אסור בתקופה שגדלתי בה. הייתה אז תרבות מאוד מצ'ואיסטית והתחושה של חוסר שייכות הייתה קשה מאוד."
פילמוגרפיה > קולנוע

| שנה | שם | שם באנגלית | תפקיד |
| --- | --- | --- | --- |
| 1996 | חלום ליל קיץ | A Midsummer Night's Dream | ליסנדר |
| 1997 |  | Cameleon | אלפד דייוויס |
| 1997 |  | Be Brave | לורנס |
| 1998 | הספר מסיביריה | The Barber of Siberia | אנדרו מקרקן |
| 2002 | מחר לה-סקלה! | Tomorrow La Scala! | ג'וני אטקינס |
| 2003 |  | Y Mabinogi | מאנאווידן (דן) |
| 2008 |  | The Ramen Girl | צ'ארלי |
| 2012 | עלובי החיים | Les Misérables |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1987 |  | Eye of the Dragon | רובין ריצ'רדס | מיני-סדרה |
| 1987 |  | Dramarama |  | בפרק "A Spirited Performance" |
| 1995 |  | Soldier Soldier | אלן גריפית'ס | בפרק "The Army Game" |
| 1999 | תקוות גדולות | Great Expectations | הרברט פוקט | סרט טלוויזיה |
| 2000 | רופאים | Doctors | ג'ייסון ברידג'ר | בפרק "All That Glitters" |
| 2001 |  | Love in a Cold Climate | סדריק | מיני-סדרה |
| 2001 |  | The Vice | אהרון | בפרק "Force of Nature"; בפרק "Falling" |
| 2001 |  | Being Dom Joly |  | סרט טלוויזיה |
| 2002 |  | Helen West | דניאל מיילי | בפרק "Deep Sleep" |
| 2002 | דניאל דרונדה | Daniel Deronda | מרדכי |  |
| 2004 |  | Carrie's War | פרדריק אוונס | סרט טלוויזיה |
| 2004 | ספוקס | Spooks |  | בפרק "Persephone" |
| 2004 |  | To the Ends of the Earth | פרסון קולי | בפרק "Rites of Passage" |
| 2005 | דוקטור הו | Doctor Who | דני לוולין | בפרק "The Christmas Invasion" |
| 2005 | דיאל ופסקו | Dalziel and Pascoe | רוב מיקלין | בפרק "Houdini's Ghost" |
| 2006 |  | The Virgin Queen | רוברט ססיל |  |
| 2007 | רציחות במידסומר | Midsomer Murders | דייוויד מוסטין | בפרק "Death and Dust" |
| 2008 | הפסיון | The Passion | מתי | מיני-סדרה |
הערות שוליים

↑  "Ticketmaster Interview: Daniel Evans". Ticketmaster. נבדק ב-2 במרץ 2008. {{cite web}}:  (עזרה)
1 2 3 4 5 6  "BBC – Wales – Daniel Evans Interview". BBC. נבדק ב-1 במרץ 2008. {{cite web}}:  (עזרה)
↑  Jay Rayner. "Daniel Evans: 'I'm proud of my connection with Stephen Sondheim'". The Guardian. נבדק ב-31 בינואר 2015. {{cite web}}:  (עזרה)
1 2 3 4 5 6 7 8 9 10 11 12 13  "Hamilton Hodell – Daniel Evans". Hamilton Hodell. נבדק ב-1 במרץ 2008. {{cite web}}:  (עזרה)
↑  "National Theatre: Peter Pan (1997 production)". Royal National Theatre. נבדק ב-1 במרץ 2008. {{cite web}}:  (עזרה)
1 2  "Laurence Olivier Awards: Past Winners". Official London Theater Guide. נבדק ב-2 במרץ 2008. {{cite web}}:  (עזרה)
↑  Wolf, Matt (23 בינואר 2003). "Theatre Review: The Tempest". Variety. נבדק ב-2 במרץ 2008. {{cite web}}:  (עזרה)
1 2  "Our Patron - London Young Sinfonia". London Young Sinfonia. אורכב מ-המקור ב-2015-04-02. נבדק ב-10 במרץ 2015. {{cite web}}:  (עזרה)
↑  Rubin, Robert. "Broadway, Sunday in the Park with George Review". New York Theatre Guide. נבדק ב-2 במרץ 2008. {{cite web}}:  (עזרה)
↑  Lyon, Shaun (15 בספטמבר 2005). "TV Series Update". Outpost Gallifrey. אורכב מ-המקור ב-2008-02-09. נבדק ב-2 במרץ 2008. {{cite web}}:  (עזרה)
↑  Higgins, Charlotte (8 באפריל 2009). "Daniel Evans takes the reins at Sheffield Theatres". London: The Guardian. נבדק ב-4 באוגוסט 2009. {{cite news}}:  (עזרה)
↑    Dominic Cavendish, ‏Daniel Evans interview: the man who brought hot stuff to Sheffield, The Telegraph, 7 February 2014
↑  "Stripped of its integrity by a Broadway musical, The Full Monty is back on the British stage again – and it's more revealing than ever". dailymail.co.uk. Daily Mail. 8 בפברואר 2013. נבדק ב-24 במרץ 2014. {{cite web}}:  (עזרה)
↑  Mitford, Oliver."Damian Lewis soon to appear on stage in American Buffalo" Best of Theatre, January 8, 2015
↑  "West End transfer for critically acclaimed Show Boat". Best of Theatre. 11 בפברואר 2016. נבדק ב-12 בפברואר 2016. {{cite web}}:  (עזרה)
↑  "Daniel Evans chosen to succeed Jonathan Church as artistic director at Chichester". guardian.com. The Guardian. 2 בדצמבר 2015. נבדק ב-2 בדצמבר 2015. {{cite web}}:  (עזרה)
↑  Raymond, Gerald (19 ביוני 2008). "Breaking the Mold". Backstage. נבדק ב-1 בספטמבר 2008. {{cite web}}:  (עזרה)
↑    Dominic Cavendish, ‏Daniel Evans interview: the man who brought hot stuff to Sheffield, The Telegraph, 7 February 2014
| --- | --- |
בקרת זהויות :  ISNI: 0000 0000 4859 8954  LCCN: no2006037739  MusicBrainz: 3c339455-eafc-4bd3-8a99-2d6697ce92b8  SNAC: w6gk4q8t  VIAF: 26814978   WorldCat (עם VIAF): 26814978
הדמעות של היום הן הדבש של מחר

הדמעות של היום הן הדבש של מחר הוא אלבומו הרביעי של חיים צינוביץ', והראשון שיצא תחת דמותו הבדויה "השרוף". האלבום יצא בשנת 2000.
פרט לשיר אחד, כל השירים באלבום נכתבו על ידי צינוביץ', אותם הלחין ועיבד יחד עם תומר בירן. הסינגל הראשון מתוכו, "שקר החן הבל היופי", זכה להצלחה גדולה ולהשמעות רבות ברדיו. בנוסף, הצליחו מהאלבום גם השירים "אהבה" (שהופיע באלבום "קצת פורקן קצת חום קצת אהבה" בגרסה קצרה יותר) ו"הקשיבי לקול". באלבום נכללה גרסת כיסוי לשירה של להקת איפה הילד? "נפלת חזק". 
האלבום כלל גם קטע אינסטרומנטלי שנקרא "נעימה".
רשימת השירים

מילות השירים נכתבו על ידי חיים צינוביץ', המוזיקה לשירים הולחנה על ידי חיים צינוביץ' ותומר בירן, למעט "נפלת חזק" שהלחין וכתב חמי רודנר.
| הדמעות של היום הן הדבש של מחר> מס' | הדמעות של היום הן הדבש של מחר> שם | הדמעות של היום הן הדבש של מחר> משך | הדמעות של היום הן הדבש של מחר>  | הדמעות של היום הן הדבש של מחר>  | הדמעות של היום הן הדבש של מחר>  | הדמעות של היום הן הדבש של מחר>  | הדמעות של היום הן הדבש של מחר>  | הדמעות של היום הן הדבש של מחר>  | הדמעות של היום הן הדבש של מחר>  |
| --- | --- | --- | --- | --- | --- | --- | --- | --- | --- |
| 1. | הבל החן שקר היופי  | 03:12 |  |  |  |  |  |  |  |
| 2. | אהבה  | 03:15 |  |  |  |  |  |  |  |
| 3. | הקשיבי לקול  | 03:37 |  |  |  |  |  |  |  |
| 4. | איי איי  | 03:26 |  |  |  |  |  |  |  |
| 5. | שבור את הכוס חתן  | 03:30 |  |  |  |  |  |  |  |
| 6. | כל היום סבבה  | 03:30 |  |  |  |  |  |  |  |
| 7. | נפלת חזק (קאבר לשיר של איפה הילד?)   | 04:23 |  |  |  |  |  |  |  |
| 8. | קחבה  | 03:45 |  |  |  |  |  |  |  |
| 9. | נעימה  | 03:15 |  |  |  |  |  |  |  |
| משך כולל: | משך כולל: | 31:53 |  |  |  |  |  |  |  |
קרדיטים

הפקה: חיים צינוביץ' הפקות בע"מ בשיתוף תומר בירן
הפצה: מתנה הפקות את מירו הפקות
עיבודים והפקה מוזיקלית: חיים צינוביץ' ותומר בירן
תופים: ישראל קמחי ואיתמר בן זכאי
בס: יניב פופיק
קלידים ותכנותים: תומר בירן
גיטרות מזרחיות: יהודה קיסר
גיטרות ספרדיות וחשמליות: אבי סינגולדה
כינורות מזרחיים: אילמז
דרבוקה:רוני דדון
חליל ערבי: אמיר שהסר
מיקסים ועריכה דיגיטלית: תומר בירן, חיים צינוביץ', אהד צחר
צילומי השרוף: רונן ללנה
גרפיקה: יהודה דרי, צחי בן מנחם
יחסי ציבור: ידין חורב
הדניאלס

| --- | --- |

 http://www.danieldaniel.us/
 פרופיל ב-IMDb
 
דניאל קוואן ודניאל שיינרט, המכונים הדניאלס, הם צמד קולנוענים אמריקאים היוצרים את סרטיהם במשותף: מביימים, כותבים ומפיקים. השניים זכו בשלושה פרסי אוסקר והיו מועמדים לשני פרסי גראמי.